LUCIUS JUNIUS MODERATUS COLUMELLA 



abunde est, tam difFusae materiae, quam suscepimus, 

 maximam partem tradidisse. Quippe cum ea velut 

 omissa desiderentur, quae non sunt propria nostrae 

 professionis, ut proxime, cum de commetiendis agris 

 rationerai M. Trebellius noster requireret a me, 

 vicinum atque adeo coniunctum esse censebat de- 

 monstranti, quemadmodum agrum pastinemus, prae- 

 cipere etiam pastinatum quemadmodum metiri de- 

 beamus. Quod ego non agricolae sed mensoris 

 officium esse dicebam : cum praesertim ne architect! 

 quidem, quibus necesse est mensurarum nosse 

 rationem, dignentur consummatorum aedificiorum, 

 quae ipsi disposuerint, modum comprehendere, sed 

 aliud existiment professioni suae convenire, aliud 

 eorum, qui iam exstructa ^ metiuntur, et ^ imposito ' 

 calculo perfect! operis rationem computant. Quo 

 magis veniam tribuendam esse nostrae disciplinae 

 censeo,* si eatenus progreditur, ut dicat, qua quidque 

 ratione faciendum, non quantum id sit quod effecerit. 

 Verum quoniam familiariter a nobis tu quoque, 

 Silvine, praecepta mensurarum desideras, obsequar 

 voluntati tuae, cum eo, ne dubites id opus geome- 

 trarum magis esse quam rusticorum, desque veniam, 

 si quid in eo fuerit erratum, cuius scientiam mihi non 

 vindico. 



Sed ut ad rem redeam, modus omnis areae pedali 

 mensura comprehenditur, qui ^ digitorum est xvi. 



^ exstructa ac : exstructam S : extrunctam A. 



* post et add. SA iuncturae : om. ac. 



* imposito Aac : posito S, 



* censeo add. edd. 



' qui Aac : quia 8. 



